สวัสดีค่ะ มีเรื่องอยากปรึกษาค่ะ ตอนนี้หนูอายุ 22 หนัก 109 กก. แล้วตอนนี้ไม่เป็นประจำเดือนมา 6-7 เดือนแล้วค่ะแต่ไม่ได้ท้องนะค่ะเพราะมีแฟนเป็นทอมตลอด แล้วเป็นคนที่ไม่เคยทานพวกยาคุมหรือพวกยาปรับฮอร์โมนเลย ไม่รู้ว่าต้องทานอะไร ยังไงเพื่อให้ประจำเดือนมา กลัวมีปัญหาเกี่ยวกับภายในค่ะ รบกวนด้วยนะค่ะว่าต้องทำยังไง
สวัสดีค่ะ หมู หากมีรอบประจำเดือนที่ห่างกันมากกว่า 35 วัน(oligomenorrhea)หรือประจำเดือนขาดหายไปมากกว่า 3 รอบเดือน หรือหายไปนานกว่า 6 เดือน(amenorrhea)เกิดได้จากหลายสาเหตุค่ะ ได้แก่1.การตั้งครรภ์ แต่หากไม่ได้มีเพศสัมพันธ์กับผู้ชาย ก็ไม่น่าจะเกิดจากสาเหตุนี้ค่ะ2.ภาวะที่รังไข่ 2 ข้างมีถุงน้ำขนาดเล็กจำนวนมาก เรียกว่าpolycystic ovarian syndromeผู้ป่วยโรคนี้มักมีรูปร่างอ้วน อาจมีขนดก หรือมีขนหนวดหนาแน่นกว่าผู้หญิงทั่วไป3.การทำงานผิดปกติของต่อมไทรอยด์ ทั้งชนิดฮอร์โมนไทรอยด์ต่ำกว่าปกติและชนิดไทรอยด์เป็นพิษ จะมีผลกระทบต่อการหลั่งฮอรโมนเพศของต่อมใต้สมอง ทำให้ประจำเดือนผิดปกติได้4.โรคอ้วนเนื่องจากคนอ้วนมีเซลล์ไขมันปริมาณมาก เซลล์ไขมันสามารถสร้างฮอร์โมนเอสโตรเจนได้เล็กน้อย เมื่อมีปริมาณมากเกิน ทำให้กระทบต่อการหลั่งฮอรโมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มหรือลดเร็วเกินไปด้วยค่ะ5.ภาวะเครียดทำให้มีผลกระทบต่อการหลั่งฮอรโมนเพศของต่อมใต้สมองได้เช่นกัน6.การตีบตันของปากมดลูก หรือโพรงมดลูก เนื่องจากพังผืดที่เกิดตามหลังการอักเสบในโพรงมดลูก7.การใช้ยาเม็ดคุมกำเนิดหรือฉีดยาคุมกำเนิดมาเป็นระยะเวลานาน8.อาจพบในคนที่ออกกำลังหายอย่างหักโหม ซึ่งจะไปมีผลกระทบต่อฮอร์โมนของต่อมใต้สมองยังมีสาเหตุอื่นๆ อีก แต่อาจจะไม่ใช่กรณีของ“หมู ”ค่ะ เช่น การให้นมบุตร หรือมีเนื้องอกของต่อมใต้สมองแล้วทำให้มีน้ำนมไหล การได้รับรังสีรักษาหรือเคมีบำบัดเพื่อรักษามะเร็ง เป็นต้นเนื่องจากมีหลายสาเหตุ ดังนั้นแนะนำให้“หมู ”ไปพบแพทย์เพื่อตรวจหาสาเหตุค่ะ ไม่แนะนำให้ซื้อยาปรับฮอร์โมนมาทานเองค่ะ